text: Eva Kjer Hansen til kamp mod godsafgifter
  13 september 2011 kl. 12.29
  Venstrekvinden Eva Kjer Hansen tog tirsdag opstilling blandt truckerne i Padborg og Vejle for at argumenterere imod S- og SF's forslag om at øge afgifterne for gods, der transporteres på vejene.
  Eva Kjer Hansen besøgte både en Shelltank ved Padborg og senere DTC i Vejle for at kapre stemmer fra lastbilchaufførerne. 
  - Afgifterne vil ramme transportbranchen og Sydjyllands erhvervsliv hårdt. Man kan ikke komme uden om, at vi har brug for transport af varer med lastvogne, så yderligere afgifter vil blot forøge priserne for forbrugerne og forværre danske virksomheders konkurrenceevne, siger Eva Kjer Hansen.
  S og SF skriver i deres "Fair Løsning", at de ønsker at indføre kørselsafgifter på lastbilerne for 1,5 milliarder kroner. Et forslag som Venstres Eva Kjær Hansen bestemt ikke er enig i.
  - S-SF påstår, at de vil sætte gang i væksten, men deres politik har den stikmodsatte effekt, siger hun.
  